Edited By OdishaReporter Bureau | By R M
Last updated Apr 23, 2017
Share
ନୂଆଦିଲ୍ଲୀ: ଆଇପିଏଲ୍‌-୧୦ର ୨୪ ତମ ମ୍ୟାଚ୍‌ରେ ଗତକାଲି ମହେନ୍ଦ୍ର ସିଂ ଧୋନୀ ଶେଷ ବଲ୍‌ରେ ଚୌକା ମାରି ରାଇଜିଂ ପୁନେ ସୁପରଜିଆଣ୍ଟକୁ ବିଜୟୀ କରାଇଥିଲେ। ଚଳିତ ଆଇପିଏଲ୍‌ରେ ଲକ୍ଷ୍ୟର ପିଛା କରି ଶେଷ ବଲ୍‌ରେ ବିଜୟୀ ହେବାରେ ଏହା ପ୍ରଥମ ମ୍ୟାଚ୍‌। ଆଇପିଏଲ୍‌ରେ ଶେଷ ବଲ୍‌ରେ ଏମିତି ଧମାକାଦାର୍ ବିଜୟ ଶେଷ ଥର ପାଇଁ ଗତବର୍ଷ ପୁନେ ଓ କିଙ୍ଗ୍‌ସ ଇଲେଭେନ୍ ପଞ୍ଜାବ ମ୍ୟାଚ୍‌ରେ ଦେଖିବାକୁ ମିଳିଥିଲା। ବିଜୟ ପାଇଁ ଶେଷ ବଲ୍‌ରେ ୬ ରନ୍ ଦରକାର କରୁଥିଲା ପୁନେ। ସେଥର ବି କ୍ରିଜ୍‌ରେ ଥିଲେ ମହେନ୍ଦ୍ର ସିଂହ ଧୋନୀ। ଅକ୍ଷର ପଟେଲଙ୍କ ବଲ୍‌ରେ ଏକ ଦମଦାର ଛକା ମାରି ସେ ପୁନେକୁ ଦେଇଥିଲେ ଅବିଶ୍ୱାସନୀୟ ବିଜୟ।
ଏଣୁ କୁହାଯାଉଛି ୧୧ ମାସର ବ୍ୟବଧାନ ପରେ ଭଲ ଫିନିସର୍ ଭାବେ ଜଣାଶୁଣା ଧୋନୀ ଫେରି ପାଇଛନ୍ତି ଫର୍ମ।
ଆହୁରି ପଢ଼ନ୍ତୁ
ବିଜୟ ହଜାରେ ଟ୍ରଫି: କର୍ଣ୍ଣାଟକ-ତାମିଲନାଡୁ ଫାଇନାଲ୍
ଆଇପିଏଲ୍‌ରେ ସଫଳତା ପୂର୍ବକ ବିଜୟ ଲକ୍ଷ୍ୟର ପିଛା କରି ଧୋନୀ ୧୫ ଥର ନଟ୍‌ ଆଉଟ୍ ରହିଛନ୍ତି। ଏମିତି ତ ବିଜୟ ଲକ୍ଷ୍ୟର ପିଛା କରି ସେ ୧୭ ଥର ନଟ୍ ଆଉଟ୍ ରହିଛନ୍ତି। କିନ୍ତୁ ସେଥିରୁ ଦୁଇଟି ମ୍ୟାଚ୍‌ରେ ଟିମ୍‌କୁ ବିଜୟୀ କରିବାରେ ସେ ବିଫଳ ହୋଇଥିଲେ।
ଗତକାଲି ସେ ୩୪ଟି ବଲ୍‌ରୁ ୬୧ ରନ୍ କରି ନଟ୍ ଆଉଟ୍ ରହିଥିଲେ।
Subscribe to our newsletter